2. ปัจจัยความเสี่ยง

คณะกรรมการบริษัทได้มอบหมายให้คณะกรรมการบริหารความเสี่ยง ซึ่งประกอบด้วย
กรรมการบริหารและกรรมการผู้จัดการของบริษัทและบริษัทย่อย
เป็นผู้ดูแลรับผิดชอบในการบริหารความเสี่ยงในการดำเนินธุรกิจของบริษัทให้อยู่ในเกณฑ์ที่ยอมรับได้และสอดคล้องกับสภาวะแวดล้อมที่เปลี่ยนแปลงอย่างต่อเนื่อง
โดยการกำหนดความเสี่ยงและการบริหารความเสี่ยงทั้งหมดจะต้องได้รับการอนุมัติจากคณะกรรมการบริษัท
โดยกำหนดให้คณะกรรมการบริหารความเสี่ยงต้องมีการประชุมและรายงานผลของการบริหารความเสี่ยงต่อคณะกรรมการบริษัทอย่างน้อยไตรมาสละ
1 ครั้ง การบริหารความเสี่ยงของบริษัทประกอบด้วยขั้นตอนหลัก ดังนี้

1. กำหนดนโยบายและแนวทางในการบริหารความเสี่ยง
เพื่อให้ทุกส่วนในองค์กรเข้าใจและมีการบริหารความเสี่ยงในทิศทางเดียวกัน
พร้อมทั้งกำหนดระดับของความเสี่ยงที่บริษัทยอมรับได้หรือความสูญเสียที่จะยอมรับได้

2. การประเมิน บริหารและจัดการความเสี่ยง รวมทั้งการติดตามผลอย่างสม่ำเสมอ
ด้วยเครื่องมือที่เหมาะสม เพื่อให้เกิดประสิทธิภาพครอบคลุมความเสี่ยงและผลทั้งหมดที่อาจเกิดขึ้น
พร้อมทั้งหาวิธีในการบริหารจัดการหรือลดความเสี่ยงให้อยู่ในเกณฑ์ที่บริษัทยอมรับได้

3. การรายงานผลการบริหารความเสี่ยงต่อคณะกรรมการบริษัท
โดยมีการรายงานเป็นประจำทุกไตรมาส และหากมีความเสี่ยงใหม่เกิดขึ้นโดยมิได้คาดการณ์ไว้
และมีแนวโน้มจะกระทบกับการดำเนินธุรกิจของบริษัทอย่างรุนแรง
คณะกรรมการบริษัทอาจต้องทบทวนแผนธุรกิจและเป้าหมายใหม่ทั้งหมด
เพื่อให้การดำเนินธุรกิจของบริษัทยังคงดำเนินต่อไปได้อย่างมั่นคงและปลอดภัย

สำหรับปี 2555 บริษัทกำหนดความเสี่ยงและแนวทางในการบริหารจัดการโดยแบ่งออกเป็น 4 ส่วน
ดังนี้

2.1 ความเสี่ยงด้านการเงิน (Financial Risk)

สำหรับปี 2555 นี้ บริษัทได้ประเมินความเสี่ยงทางการเงินอยู่ในระดับปานกลาง
อันเนื่องมาจากวิกฤติทางการเงินของยุโรป โดยเฉพาะประเทศกรีซ
ซึ่งประสบปัญหาอย่างหนักจนอาจลุกลามไปยังประเทศอื่น
จนธนาคารกลางของยุโรปต้องออกมาตรการเพื่อบรรเทาปัญหา
แต่สถานการณ์ดังกล่าวยังคงไม่น่าไว้วางใจโดยต้องติดตามอย่างใกล้ชิด
ผนวกกับความเข้มงวดของสถาบันทางการเงินภายในประเทศในการปล่อยกู้สำหรับสินเชื่อรายย่อย
จนอาจเกิดปัญหาอัตราการปฏิเสธสินเชื่ออยู่ในระดับสูง
ดังเช่นเหตุการณ์ที่เคยเกิดขึ้นในช่วงวิกฤติการเงินของประเทศสหรัฐอเมริกา
โดยบริษัทได้กำหนดแนวทางในการบริหารจัดการความเสี่ยงไว้ ดังนี้

2.1.1 ปัจจัยเสี่ยง วิกฤติการเงินของยุโรป

การจัดการความเสี่ยง • ระมัดระวังการบริหารกระแสเงินสดของบริษัทให้อยู่ในระดับเหมาะสม
โดยคำนึงถึงต้นทุนจาก ภาระดอกเบี้ยควบคู่กันไป
บริษัทกำหนดให้มีกระแสเงินสดที่ไม่มีภาระผูกพันเป็นจำนวนไม่ ต่ำกว่า 500 ล้านบาท
ให้เพียงพอต่อการดำเนินงาน

• พิจารณาเพิ่มช่องทางทางการเงิน (Source of Fund) ให้มีความหลากหลาย
เพื่อไม่ให้ผูกพันกับ สถาบันการเงินเท่านั้น
อันจะทำให้การบริหารการเงินของบริษัทมีความคล่องตัวมากขึ้น
โดยคณะกรรมการกำหนดให้สายงานบริหารการเงินของบริษัทเตรียมการในการทำ Rating
ซึ่งเป็นองค์ประกอบที่จำเป็นหากบริษัทต้องการที่จะออกตราสารทางการเงิน เพื่อระดมทุน

2.1.2 ปัจจัยเสี่ยง อัตราการปฏิเสธสินเชื่อรายย่อย

  การจัดการความเสี่ยง •
  บริหารสถาบันการเงินที่ทำงานร่วมกับบริษัทให้มีทิศทางและเป้าหมายที่สอดคล้องกัน
  โดยคำนึงถึงประโยชน์ของลูกค้าเป็นหลัก ทั้งหมดเพื่อบรรลุเป้าหมายในการลดอัตราการปฏิเสธ
  สินเชื่อตามแนวทางและกลยุทธ์ของบริษัทดังที่ได้กล่าวมาข้างต้น อีกทั้งยังร่วมมือกับสถาบัน
  การเงินในการกำหนดแนวทางการบริหารสินเชื่อในภาพรวมทั้งสินเชื่อโครงการและสินเชื่อ
  รายย่อย อันอาจจะก่อให้เกิดประโยชน์แก่ทุกฝ่าย

• เพิ่มช่องทางในการบริหารสินเชื่อให้มีความหลากหลายและเหมาะสมกับลูกค้าในแต่ละกลุ่ม

2.2 ความเสี่ยงด้านกลยุทธ์ (Strategic Risk)

จากการที่บริษัทกำหนดทิศทางในการดำเนินธุรกิจ
โดยการใช้กลยุทธ์แบบมุ่งเน้นการพัฒนาโครงการอาคารชุดพักอาศัยสำหรับกลุ่มเป้าหมายระดับกลางถึงกลาง-ล่าง
ที่ต้องการที่พักอาศัยที่มีคุณภาพในเมืองเป็นกลุ่มเป้าหมายหลัก นับเป็นโอกาสทางธุรกิจ
แต่ในขณะเดียวกันกลยุทธ์ดังกล่าวก็มีความเสี่ยงควบคู่กันไป
บริษัทอาจประสบปัญหาในการดำเนินธุรกิจโดยเฉพาะยอดขายและรายได้
โดยบริษัทประเมินความเสี่ยงทางกลยุทธ์อยู่ในระดับปานกลาง
และกำหนดแนวทางในการบริหารจัดการความเสี่ยง ดังนี้

2.2.1 ปัจจัยเสี่ยง สภาวะการแข่งขันของกลุ่มเป้าหมายในตลาด

การจัดการความเสี่ยง •
ปรับลดต้นทุนและค่าใช้จ่ายในการดำเนินงานด้วยการพัฒนาและปรับปรุงกระบวนการในการ
ทำงานอย่างต่อเนื่องทั่วทั้งองค์กร โดยเฉพาะกระบวนการหลักในการดำเนินธุรกิจ รวมถึงปิยมิตร
ทางการก่อสร้าง ซึ่งเป็นหัวใจหลักในการบริหารจัดการทางด้านต้นทุน

• เพิ่มคุณค่าของผลิตภัณฑ์และบริการที่ส่งมอบแก่ลูกค้าด้วยการพัฒนาอย่างต่อเนื่อง จนทำให้
ผลิตภัณฑ์และบริการของบริษัทแตกต่างจากคู่แข่งทั้งทางด้านคุณภาพและราคา

• เพิ่มกลยุทธ์ด้านความรับผิดชอบต่อสังคมและสิ่งแวดล้อม เนื่องจากธุรกิจพัฒนาอสังหาริมทรัพย์
เป็นธุรกิจหนึ่งที่ส่งผลกระทบต่อสิ่งแวดล้อมอย่างมีนัยสำคัญ หากบริษัทละเลยในเรื่องดังกล่าว
อาจส่งผลเสียหายต่อสิ่งแวดล้อมและสังคมในวงกว้าง จนทำให้ผู้บริโภคปฏิเสธที่จะเลือก
ใช้ผลิตภัณฑ์หรือบริการของบริษัท

2.2.2 ปัจจัยเสี่ยง มุ่งเน้นลูกค้าเฉพาะกลุ่ม (Focus Strategy)

การจัดการความเสี่ยง • เพิ่มประสิทธิภาพของการพัฒนาโครงการที่มิใช่อาคารชุด (Non-Condo)
โดยบริษัทย่อย

  • เพิ่มการพัฒนาโครงการในต่างจังหวัด โดยขยายทำเลการพัฒนาไปยังต่างจังหวัดที่มี
  การขยายตัวทางเศรษฐกิจสูง และมีความต้องการที่พักอาศัยที่มีคุณภาพในราคาที่เหมาะสม
  ภายใต้แบรนด์ “ลุมพินี” หรือการขยายการพัฒนาไปยังจังหวัดที่เป็นจุดหมายปลายทางของ
  การท่องเที่ยว โดยพัฒนาโครงการในลักษณะคอนโดพักตากอากาศ เพื่อรองรับความต้องการ
  ของคนกรุงเทพฯ ที่รู้จักแบรนด์ “ลุมพินี” เป็นอย่างดี

2.2.3 ปัจจัยเสี่ยง การดำเนินงานโดยบุคลากรภายใน (In-House Operation)

การจัดการความเสี่ยง • พิจารณาการดำเนินงานด้วยการว่าจ้างหน่วยงานภายนอก (Out
Source) เพื่อลดค่าใช้จ่ายคงที่
อันเกิดจากการเพิ่มจำนวนบุคลากรตามภาระงานที่เพิ่มขึ้นและการขยายตัวทางธุรกิจของบริษัท
อีกทั้งยังเป็นส่วนหนึ่งที่ช่วยลดข้อจำกัดในการเติบโตของบริษัทด้วย

  • พัฒนาประสิทธิภาพของบุคลากรของหน่วยงานภายนอก (Out Source) ที่ร่วมงานกับบริษัทให้มี
  สมรรถนะเท่าเทียมกับบุคลากรของบริษัทภายใต้ “สมรรถนะหลักองค์กร” (Core Competency)
  • พิจารณาความเหมาะสมของอัตราการเติบโตของผลประกอบการให้อยู่ในระดับที่สามารถ
  ควบคุมและจัดการได้ โดยคำนึงถึงความสมดุลในทุกมิติของการดำเนินงาน

2.3 ความเสี่ยงด้านการดำเนินงาน (Operation Risk)

ภายใต้สภาพแวดล้อมที่เปลี่ยนแปลงอย่างรวดเร็วและการแข่งขันที่มีแนวโน้มจะเข้มข้นขึ้นในปีนี้
ประกอบกับการเพิ่มขึ้นของต้นทุน
ประสิทธิภาพของการดำเนินงานมีส่วนสำคัญในการผลักดันให้บริษัทยังคงสามารถรักษาอัตราการเติบโตและอัตราผลตอบแทนของกำไรได้อย่างต่อเนื่อง
ทั้งพนักงานในส่วนหน้าและพนักงานในส่วนสนับสนุนต่างก็มีส่วนสำคัญในการทำให้แผนงานของบริษัทบรรลุเป้าหมาย
บริษัทจึงเพิ่มความเข้มข้นในการบริหารจัดการความเสี่ยงด้านการดำเนินงาน
ซึ่งมีผลกระทบอยู่ในระดับสูง ดังนี้

2.3.1 ปัจจัยเสี่ยง
ผลกระทบจากนโยบายการปรับขึ้นค่าแรงขั้นต่ำและเงินเดือนพนักงานวุฒิปริญญาตรี

การจัดการความเสี่ยง • เพิ่มประสิทธิภาพของบุคลากรในการดำเนินงานด้วยการพัฒนาฝึกอบรม
เพิ่มพูนทักษะในด้าน ต่างๆ ที่จำเป็นต่อการปฏิบัติงาน
โดยยังคงคำนึงถึงความสมดุลระหว่างชีวิตและงาน

• เพิ่มความเข้มข้นในการลดต้นทุนแฝงอันเกิดจากกระบวนการออกแบบ

• เจรจากับปิยมิตรทางการก่อสร้างเพื่อหาทางออกร่วมกันในการกระจายผลกระทบ อันเกิดจาก
การเพิ่มขึ้นของต้นทุนโดยทุกฝ่ายยังคงสามารถบรรลุเป้าหมายร่วมกัน

2.3.2 ปัจจัยเสี่ยง การสรรหาและพัฒนาบุคลากรไม่ทันต่อการเติบโตขององค์กร

การจัดการความเสี่ยง • พิจารณาการว่าจ้างหน่วยงานภายนอกองค์กร (Out Source)
ที่มีคุณสมบัติที่เหมาะสม มีการ ปฏิบัติหน้าที่ได้ตามมาตรฐานของบริษัทสำหรับกิจกรรมรองของบริษัท
เพื่อบริษัทสามารถจัดสรร
บุคลากรขององค์กรให้รองรับกับกิจกรรมหลักหรืองานที่มีความสำคัญต่อองค์กร เพื่อยังคงรักษา
คุณภาพของการบริการให้เป็นไปตามมาตรฐานที่ยอมรับขององค์กร

2.3.3 ปัจจัยเสี่ยง ความตื่นตัวต่อผลกระทบที่มีต่อสังคมและสิ่งแวดล้อมของธุรกิจ

การจัดการความเสี่ยง • เพิ่มความเข้มข้นของกลยุทธ์รับผิดชอบต่อสังคมและสิ่งแวดล้อม
ทั้งภายในกระบวนการ (In Process) และภายนอกกระบวนการ (After Process)

  • บริหารความสัมพันธ์กับชุมชนโดยรอบระหว่างก่อสร้างและหลังส่งมอบ ซึ่งบริษัทจัดให้มี
  หน่วยงานที่รับผิดชอบโดยตรงต่อปัญหาดังกล่าว เพื่อการแก้ไขอย่างทันท่วงที

2.3.4 ปัจจัยเสี่ยง การบริหารแผนผู้สืบทอด

การจัดการความเสี่ยง • เร่งรัดกระบวนการสรรหาและพัฒนาผู้สืบทอด

2.4 ความเสี่ยงด้านกฎระเบียบ (Compliance Risk)

ธุรกิจพัฒนาอสังหาริมทรัพย์มักจะถูกกระทบจากการเปลี่ยนแปลงกฎเกณฑ์หรือการตีความและบังคับใช้กฎหมาย
ในบางครั้งอาจรุนแรงถึงขั้นโครงการถูกระงับการก่อสร้างหรือถูกสั่งให้รื้อถอน
ซึ่งสร้างความเสียหายอย่างใหญ่หลวงให้กับผู้ประกอบการ
บริษัทจึงกำหนดให้ความเสี่ยงด้านกฎระเบียบเป็นความเสี่ยงที่หากเกิดขึ้นแล้วมีผลกระทบสูงต่อการดำเนินธุรกิจ
และบริษัทได้กำหนดการบริหารจัดการความเสี่ยงด้านกฎหมายไว้ ดังนี้

ปัจจัยเสี่ยง กฎระเบียบที่ไม่ชัดเจนของภาครัฐ

การจัดการความเสี่ยง • พิจารณาข้อกฎหมายอย่างละเอียดก่อนซื้อที่ดิน

• พิจารณากลยุทธ์เปิดตัวขายหลังโครงการได้รับการอนุมัติจากหน่วยงานท้องถิ่น เป็นที่เรียบร้อยแล้ว

2.5 ความเสี่ยงจากภัยธรรมชาติ (Natural Disaster Risk)

มหาอุทกภัยเป็นเหตุการณ์ที่เกิดขึ้นเหนือความคาดหมายของสังคมและส่งผลเสียหายรุนแรงและเป็นวงกว้าง
และมีแนวโน้มว่าโอกาสเกิดจะมีมากเพิ่มขึ้นทุกปีตามภาวะการเปลี่ยนแปลงของสภาพภูมิอากาศโลก
บริษัทจึงกำหนดให้ความเสี่ยงจากมหาอุทกภัย หากเกิดขึ้นแล้วมีผลกระทบสูง
และได้กำหนดแนวทางในการบริหารความเสี่ยง ดังนี้

2.5.1 ปัจจัยเสี่ยง ทำเลที่มีศักยภาพในการพัฒนาลดน้อยลง

การจัดการความเสี่ยง • กำหนดทำเลที่ดินในการพัฒนาให้ชัดเจน
แล้วจึงเพิ่มช่องทางในการจัดหาที่ดิน

2.5.2 ปัจจัยเสี่ยง การเปลี่ยนแปลงพฤติกรรมและแนวทางของผู้บริโภค

  การจัดการความเสี่ยง • พิจารณาทำเลที่ดินในการพัฒนาโครงการ
  โดยเฉพาะโครงการทาวน์เฮาส์ของบริษัทย่อยหรือ อาคารชุดจากแนวเขตป้องกันน้ำท่วม

2.5.3 ปัจจัยเสี่ยง ความเชื่อมั่นผู้บริโภคต่อสถานการณ์น้ำท่วม

  การจัดการความเสี่ยง • ปรับปรุงมาตรฐานและรายละเอียดในการออกแบบทางสถาปัตยกรรม
  วิศวกรรมโครงสร้าง โดยเฉพาะวิศวกรรมงานระบบ

2.5.4 ปัจจัยเสี่ยง ความเชื่อมั่นของผู้พักอาศัยต่อสถานการณ์น้ำท่วมในชุมชน

การจัดการความเสี่ยง •
ปรับปรุงรายละเอียดของโครงการด้านการป้องกันอุทกภัยหรือภัยธรรมชาติที่อาจเกิดขึ้น ในอนาคต